Lars and the Real Girl

Lars and the Real Girl ya iku filem sandiwara komedi saka Amérikah Sarékat-Kanada kang digawé taun 2007. Filem iki disutradarani Craig Gillespie, dhedhasar skénario kang dianggit déning Nancy Oliver. Sakpérang juru paraga kang main ing filem iki antarané Ryan Gosling, Emily Mortimer, Paul Schneider, Kelli Garner, lan Patricia Clarkson. Lars and the Real Girl ngangkat carita asmarané wong lanang karo bonekané, Bianca. 

Film Lars and the Real Girl lumebu nominasi ing pangaji Academy Award lumantar kategori carita paling apik, lan Gosling lumebu nominasi Golden Globe Award lumantar kategori paraga komedi paling apik, uga nominasi ing Screen Actors Guild Award minangka paraga baku paling apik.

Riwayat 
Lars and the Real Girl iku filem komedi sandiwara kang digawé taun 2007, nyritakké wong lanang diwasa jenengé Lars kang nglakoni kauripan kanthi tresna marang bonekané kang ayu, jenengé Bianca. Ing wiwitan filem iki dicritakkéè yèn Lars kuwi wongé kalem, menengan, nglakoni urip kaya adaté, lan turu ing garasi duwèké kaluwargane. Tindhak tandhuké kang katon apik marang sagung kaluwargané uga tumrap wong-wong saindhengé, nanging dhèwèké kurang srawung lan seneng ngéndhani.

Weruh kahanané Lars kang kaya mangkono, Guy (kangmasé Lars) lan Karin (bojoné Guy) rada kuwatir lan ngupadi piyé carané mangertèni sipaté Lars luwih cedhak, nanging Lars tansah éndha. Sawijiné kancané Lars nuduhké sawijiné laman situs jaringan kang isiné bonéka kenya ayu kang bisa dipesen miturut kekarepan. Tanpa ana kang ngerti, meneng-meneng Lars pesen bonéka kenya iku lan dijenengi Bianca sarta didadèkké kaya déné manungsa kang urip, sabanjuré agawé malih prilakune Lars.

Carita iki tambah apik nalika Lars nemoni kangmasé saperlu mènèhi ngerti yèn dhèwèké wis duwé pacangan kenya kang péngin dikenalké. Ndeleng warta kang apik kuwi, Guy lan Karin ora nyujayani, malah ngalembana lan ngundang kenya iku mara ing omahé. Saka kono diwiwiti carita satenané.

Ing filem Lars and the Real Girl iki sanajan Bianca kuwi mung sadrema bonéka, nanging Lars nganggepé kaya manungsa biyasa, lan sadulur-seduluré uga ora nganggep yèn Lars kuwi mentalé nylenèh. Malah saka apa kang dilakoni déning Lars mau agawé wong-wong saindhengé mbiyantu ngupadi amrih apiké kanggoné Lars. Akeh kadadéan kang anèh lan lucu ing filem iki.

Film Lars and the Real Girl, sanadyan mung digawé kanthi dhana kang cupet, nanging kasil lumebu nominasi Academy Awards, nominasi paraga paling apik, lan nominasi paraga baku priya paling apik ing pangaji Golden Globe.

Ingkang maragani 

 Ryan Gosling - Lars Lindstrom
 Emily Mortimer - Karin Lindstrom
 Paul Schneider - Gus Lindstrom
 R. D. Reid - Reverend Bock
 Kelli Garner - Margo
 Nancy Beatty - Mrs. Gruner
 Doug Lennox - Mr. Hofstedtler
 Joe Bostick - Mr. Shaw
 Liz Gordon - Mrs. Schindler
 Nicky Guadagni - Mrs. Petersen
 Patricia Clarkson - Dagmar Berman
 Karen Robinson - Cindy
 Maxwell McCabe-Lokos - Kurt
 Billy Parrott - Erik
 Sally Cahill - Deb
 Angela Vint - Sandy
 Liisa Repo-Martell - Laurel
 Boyd Banks - Russell
 Darren Hynes - Moose
 Víctor Gómez - Hector
 Tommy Chang - Nelson
 Arnold Pinnock - Baxter
 Joshua Peace - Jerry
 Aurora Browne - Lisa
 Alec McClure - Steve
 Tannis Burnett - Nurse Amy
 Lauren Ash - Holly
 Lindsey Connell - Victoria

Pangaji lan nominasi 
 Academy Award for Best Writing (Original Screenplay) (nominee)
 Golden Globe Award for Best Actor – Motion Picture Musical or Comedy (Ryan Gosling, nominee)
 Satellite Award for Best Film – Musical or Comedy (nominee)
 Satellite Award for Best Actor – Motion Picture Musical or Comedy (Ryan Gosling, winner)
 Satellite Award for Best Actress – Motion Picture Musical or Comedy (Emily Mortimer, nominee)
 Satellite Award for Best Original Screenplay (nominee)
 Screen Actors Guild Award for Outstanding Performance by a Male Actor in a Leading Role (Ryan Gosling, nominee)
 Writers Guild of America Award for Best Original Screenplay (nominee)
 National Board of Review Awards 2007 Top Ten Film Finalist
 National Board of Review Award for Best Original Screenplay (winner, tied with Juno)
 Broadcast Film Critics Association Award for Best Actor (Ryan Gosling, nominee)
 BFCA Critics' Choice Award for Best Writer (nominee)
 Chicago Film Critics Association Award for Best Actor (Ryan Gosling, nominee)
 Chicago Film Critics Association Award for Most Promising Director (nominee)
 Humanitas Prize (winner, tied with The Diving Bell and the Butterfly)

Rujukan

Pranala njaba 
 
 
 

Filem 2007
Film Amérikah Sarékat
Artikel Wiki Mrebawani II kalamangsa 1